CELEX: 32005R2157
Language: sl
Date: 2005-12-23 00:00:00
Title: Uredba Komisije (ES) št. 2157/2005 z dne  23. decembra 2005  o določitvi licenčnin za leto 2006 za plovila Skupnosti, ki lovijo v grenlandskih vodah

24.12.2005   
            
            
               SL
            
            
               Uradni list Evropske unije
            
            
               L 342/59
            
         
      UREDBA KOMISIJE (ES) št. 2157/2005
   z dne 23. decembra 2005
   o določitvi licenčnin za leto 2006 za plovila Skupnosti, ki lovijo v grenlandskih vodah
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1245/2004 z dne 28. junija 2004 o sklenitvi Protokola o spremembi četrtega Protokola o pogojih v zvezi z ribolovom, opredeljenih v Sporazumu o ribištvu med Evropsko gospodarsko skupnostjo na eni strani ter vlado Danske in lokalno vlado Grenlandije na drugi strani (1), in zlasti drugega odstavka člena 4 Uredbe,
   ob upoštevanju naslednjega:
   
               (1)
            
            
               Uredba (ES) št. 1245/2004 določa, da lastniki plovil Skupnosti, ki dobijo dovoljenje za plovilo Skupnosti, pooblaščeno za ribolov v vodah, ki so v izključni ekonomski coni Grenlandije, plačajo licenčnino v skladu s členom 11(5) četrtega Protokola.
            
         
               (2)
            
            
               Uredba Komisije (ES) št. 2140/2004 z dne 15. decembra 2004 o podrobnih pravilih za izvajanje Uredbe (ES) št. 1245/2004 glede zahtevkov za dovoljenja za ribolov v vodah, ki so v izključni ekonomski coni Grenlandije (2) izvaja upravni dogovor o dovoljenjih za ribolov, kot je določeno v členu 11(5) četrtega Protokola.
            
         
               (3)
            
            
               V skladu z delom B.4 upravnega dogovora se licenčnine za leto 2006 določijo s prilogo k navedenemu dogovoru in znašajo 3 % cene na tono zadevne vrste.
            
         
               (4)
            
            
               Primerno je, da se v tej uredbi s prilogo k upravnemu dogovoru določijo licenčnine za leto 2006, o katerih sta se Skupnost in Grenlandija dogovorili 12. decembra 2005.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Licenčnine za leto 2006 za plovila Skupnosti, pooblaščena za ribolov v vodah, ki so v izključni ekonomski coni Grenlandije, se določijo v Prilogi k upravnemu dogovoru iz Uredbe (ES) št. 2140/2004.
   Besedilo Priloge k upravnemu dogovoru je priloženo tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporabljati se začne 1. januarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. decembra 2005
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 237, 8.7.2004, str. 1.
   
      (2)  UL L 369, 16.12.2004, str. 49.
   
      PRILOGA
      Licenčnine za leto 2006 so:
      
                  Vrsta
               
               
                  EUR na tono
               
            
                  Rdeči okun
               
               
                  42
               
            
                  Grenlandska morska plošča
               
               
                  77
               
            
                  Kozica
               
               
                  64
               
            
                  Navadni jezik
               
               
                  85
               
            
                  Kapelan
               
               
                  3
               
            
                  Okroglonosi repak
               
               
                  19
               
            
                  Snežni pajek
               
               
                  122